Kutsinta

Ang puto kutsinta o kutsinta ay isang uri ng puto na matatagpuan sa buong Pilipinas. Gawa ito mula sa pinaghalong balinghoy o harinang-bigas, pulang asukal at lihiya, na pinakulay ng dilaw na pangkulay o katas ng annatto, at pinasingaw sa mga maliliit na ramekin. Tinatabunan ang mga nilutong kakanin ng kakagadgad na laman ng hinog na niyog. Buong taon kinakain ito sa bilang minandal, at madalas na ibinebenta kasama ng puto. Hindi tulad ng katapat nito, na may malamasang habi, ang kutsina ay malahalaya at mangunguya. Maaari din itong pasarapin sa pagdaragdag ng latik para tumamis ito.

Paghahanda 
Dagdagan ng tubig-lihiya ang natunaw na pulang asukal. Pagkatapos, ihalo ito sa harinang-malagkit at harinang-bigas hanggang matunaw nang lubusan. Salain tapos alisin ang mga limpak; maaari dagdagan ito ng likidong pangkulay-pula. Pahiran ang hinulma ng langis-gulay at pasingawin ito hanggang mamuo ang tuktok kapag hinawakan. Matapos alisin mula sa init, palamigin ito bago tanggalin ito ng espatula mula sa hulma. Panghuli, itabunan ito ng gadgad na niyog o gamitin ito bilang sawsaw.

Tingnan din 

 Puto 
 Lutuing Pilipino 
 Talaan ng mga pinasingaw na pagkain

Talasanggunian 

Lutuing Pilipino
Panghimagas ng Pilipinas